Απεικονίσεις του Άρη στον πολιτισμό

Ο θεός Άρης έχει συχνά εμπνεύσει την τέχνη και τη λαϊκή κουλτούρα, συνήθως με τον κλασικό του ρόλο ως θεού του πολέμου. Ακολουθούν κάποιες από τις απεικονίσεις του:

 Γλυπτική 

 Άρης Μποργκέζε (Ιταλικά: Ares Borghese, 1ος / 2ος αι.) ρωμαϊκό μαρμάρινο άγαλμα ύψους 2,11 μ. που σήμερα βρίσκεται στο τμήμα ελληνικών, ετρουσκικών και ρωμαϊκών αρχαιοτήτων του Λούβρου στο Παρίσι. 
 Ο αναπαυόμενος Άρης (Ιταλικά: Ludovisi Ares, 2ος αι.) ρωμαϊκό αντίγραφο του αντίστοιχου ελληνικού αγάλματος του 4ου αι. που σήμερα βρίσκεται στο Εθνικό Ρωμαϊκό Μουσείο της Ρώμης. 

 Λογοτεχνία 

 Τα χρονικά της Κάτω Χώρας (Αγγλικά: The Underland Chronicles), σειρά βιβλίων της Σούζαν Κόλινς όπου εμφανίζεται μια νυχτερίδα με το όνομα Άρης,  που έχει μεγάλες ικανότητες στη μάχη.
 Πέρσι ζάκσον, σειρά βιβλίων του Αμερικανού Ρικ Ρίορνταν, στην οποία ο Άρης είναι βασικός ήρωας στο πρώτο μυθιστόρημα, Ο Πέρσι Τζάκσον και η κλοπή της αστραπής, και δεύτερος χαρακτήρας στην υπόλοιπη σειρά.

 Κινηματογράφος 

 Αθάνατοι (Αγγλικά: Immortals, 2011), αμερικανική ταινία του Ταρσέμ Σινγκ  με τον Ντάνιελ Σάρμαν στον ρόλο του Άρη ο οποίος, αψηφώντας τον Δία, επεμβαίνει για να σώσει τον Θησέα (Χένρι Κάβιλ).
 Η οργή των Τιτάνων (Αγγλικά: Wrath of the Titans, 2012), αμερικανική ταινία δράσης και φαντασίας του Τζόναθαν Λίμπεσμαν  με τον Έδγαρ Ραμίρες ως Άρη.
 Wonder Woman (2017), αμερικανική ταινία φαντασίας, μέρος του εκτεταμένου σύμπαντος της DC, σε σκηνοθεσία της Πάτι Τζένκινς με τον Άρη (Ντέιβιντ Θιούλις) ως βασικό κακό της υπόθεσης.

 Τηλεόραση 

Ηρακλής (Αγγλικά Hercules: The Legendary Journeys, 1995-1999) αμερικανική σειρά στην οποία ο Άρης, σταθερός ανταγωνιστής του Ηρακλή, ενσαρκώνεται από τον Κέβιν Σμιθ. 
Ζήνα: Η πριγκίπισσα του πολέμου (Αγγλικά: Xena: Warrior Princess, 1995–2001), αμερικανική σειρά με βάση την ελληνική και ρωμαϊκή μυθολογία, στην οποία ο Άρης (Κέβιν Σμιθ) εκδηλώνει το μονόπλευρο πάθος του για την ηρωίδα Ζήνα. 
Ηρακλής: Τα χρόνια της νιότης (Αγγλικά: Young Hercules, 1998-1999), σειρά που αποτελεί συνέχεια του Ηρακλή με τον ίδιο ηθοποιό στον ρόλο του Άρη. 
Valentine (2008-2009) αμερικανική σειρά με ήρωες την οικογένεια Βάλενταϊν, που αποτελείται από θεούς που ζουν στη γη. Τον θεό Άρη ενσαρκώνει ο Γκρεγκ Έλις. 
Το αίμα του Δία (Αγγλικά: Blood of Zeus, 2020), άνιμε σειρά του Netflix  με τον Άρη (Ματ Λόου) να κρατά σταθερά τον ρόλο του κακού θεού.
Ο Πέρσι Τζάκσον και οι Ολύμπιοι (Αγγλικά: Percy Jackson and the Olympians, 2023-2024), σειρά φαντασίας του Disney+ που βασίζεται σειρά βιβλίων Πέρσι Τζάκσον και στην οποία πρωταγωνιστεί ένας έφηβος ημίθεος.  Τον Άρη υποδύεται ο παλαιστής Edge. 

 Μουσική 

 Ο Ιάπωνας ποπ καλλιτέχνης Gackt ηχογράφησε ένα τραγούδι που ονομάζεται "Ares" στο δεύτερο σόλο άλμπουμ του, με τίτλο Mars (2000), που παραπέμπει στη ρωμαϊκή εκδοχή του Άρη, Μαρς. 
 Στην ποπ μουσική το αγγλικό συγκρότημα Bloc Party συμπεριέλαβε στο τρίτο του άλμπουμ Intimacy (2008) ένα τραγούδι με τίτλο "Ares", σε μία από τις πολλές αναφορές του γκρουπ στην ελληνική μυθολογία. 

 Βιντεοπαιχνίδια 

 Ares (1998), διαστημικό βιντεοπαιχνίδι στρατηγικής από την Bigger Planet Software που επανακυκλοφόρησε έναν χρόνο αργότερα μέσω της Ambrosia Software. 
 Zeus: Master of Olympus (2001), βιντεοπαιχνίδι στρατηγικής για έναν παίκτη από τη Sierra Entertainment, στο οποίο ο Άρης είναι ένας από τους θεούς του Ολύμπου.
 Spartan: Total Warrior (2005) παιχνίδι δράσης από την Creative Assembly, στο οποίο ο Άρης πολεμά στο πλευρό των Σπαρτιατών.
 God of War franchise παιχνιδιών δράσης περιπέτειας από το Santa Monica Studio με πρωταγωνιστή τον Άρη, θεό του πολέμου.

 Αθλητισμός 

 Στην Ελλάδα υπάρχουν πολλά αθλητικά σωματεία που ονομάζονται Άρης. Το πιο γνωστό από αυτά είναι ο Άρης Θεσσαλονίκης. Ο σύλλογος έχει επίσης ως έμβλημά του την εικόνα του θεού Άρη. 

 Δείτε επίσης 

 Κλασική μυθολογία

 Παραπομπές 

Κατηγορία:Άρης (μυθολογία)
Κατηγορία:Μυθολογία στην ποπ κουλτούρα